
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС


РИОСВ гр. Шумен приема представената от възложителя  „Агрозах“ ЕООД, с. Писарево, община Нови Пазар,  документация за инвестиционно  предложение за „Изграждане на  месодобивно и месопреработвателно предприятие“ в УПИ XIII, кв.1 по плана на с. Дойранци, общ. Каолиново с площ на парцела 2 443кв.м., ТПТ: «Стопански двор», като информиране на компетентния орган по околна среда по реда на чл.95, ал.1 от Закона за опазване на околната среда /ЗООС/, (обн. ДВ, бр.91/ 2002 г., посл. изм. и доп. ДВ, бр.12/2017 г.), чл.4, ал. 1 от Наредбата за условията и реда за извършване на оценка на въздействието върху околната среда, обн. ДВ, бр.25/2003 г., посл. изм. и доп. ДВ, бр.3/2018 г., (Наредбата за ОВОС).

Съгласно уведомлението за инвестиционно предложение се предвижда  изграждане  на месодобивно предприятие с обособен кланичен пункт и месопреработвателно предприятие, които попадат в обхвата на т. 7 „Предприятия в хранителната промишленост“;  е) «Кланици» от Приложение №2 към чл.93, ал.1, т.1 и т.2 от ЗООС  (Изм. – ДВ, бр. 12 от 2017 г.)  и на основание чл. 93, ал.1, т.1 от ЗООС  подлежи на преценяване на необходимостта от извършване на ОВОС по реда на Наредбата за ОВОС.

Компетентен орган за произнасяне с решение е директорът на РИОСВ гр. Шумен.                                       


ИП подлежи на процедура по оценка за съвместимостта съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони /обн. ДВ бр.73/2007 г., изм. и доп./., която се съвместява с тази по реда на ЗООС. Въз основа на възможността, предвидена в чл.10, ал.3 от Наредбата за ОС, РИОСВ- гр. Шумен ще извърши преценка за вероятната степен на отрицателно въздействие върху ЗЗ на етап представяне на информация за преценяване на необходимостта от извършване на ОВОС.

Копие на писмото е изпратено в Община Каолиново и Кметство с. Дойранци.

